## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

54. schôdza

Číslo: CRD-1589/2017

273

**U z n e s e n i e**

**Ústavnoprávneho výboru Národnej rady Slovenskej republiky**

**z 3. októbra 2017**

k vládnemu návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov (tlač 663)

**Ústavnoprávny výbor Národnej rady Slovenskej republiky**

**A. s ú h l a s í**

s vládnym návrhom zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov (tlač 663);

**B. o d p o r ú č a**

Národnej rade Slovenskej republiky

vládny návrh zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov (tlač 663) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

predsedu výboru

predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre sociálne veci.

Róbert Madej

predseda výboru

overovatelia výboru:

Ondrej Dostál

Peter Kresák

## P r í l o h a

**k uzneseniu Ústavnoprávneho**

**výboru Národnej rady SR č. 273**

**z 3. októbra 2017**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov (tlač 663)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. K čl. I bod 4

V čl. I bode 4 v § 2 ods. 5 sa vypúšťa slovo „zabezpečení“.

Zjednocuje sa terminológia návrhu zákona. V § 2 ods. 1 písm. f) (čl. I bod 2) sa používa spojenie „situácia v rodine, ktorá vyžaduje pomoc pri starostlivosti o dieťa“.

1. K čl. I bod 73

V čl. I bode 73 v § 72a ods. 8 písm. g) sa za slovo „dieťa“ vkladajú slová „alebo jej časť“.

Znenie ustanovenia sa zosúlaďuje so znením § 73 ods. 12 a 13, na ktoré sa odkazuje a ktoré upravujú povinnosť rodiča platiť úhradu za sociálnu službu alebo jej časť.

1. K čl. I bod 112

V čl. I bode 112 v § 78e ods. 3 písm. c) sa slovo „výšku“ nahrádza slovom „časť“.

Znenie ustanovenia sa terminologicky zjednocuje so znením § 78e ods. 17, ktorý upravuje povinnosť prijímateľa finančného príspevku vrátiť pomernú časť finančného príspevku.

1. K čl. I bod 112

V čl. I bode 112 v § 78e ods. 18 úvodnej vete sa slovo „výšky“ nahrádza slovom „časti“.

Znenie ustanovenia sa terminologicky zjednocuje so znením § 78e ods. 17, ktorý upravuje povinnosť prijímateľa finančného príspevku vrátiť pomernú časť finančného príspevku.

1. K čl. I bod 135

V čl. I bode 135 sa slová „slovo „koordinácia“ nahrádza“ nahrádzajú slovami „slová „koordinácia činnosti“ nahrádzajú“.

Dopĺňa sa chýbajúce slovo „činnosti“, ktoré je tiež potrebné nahradiť tak, aby v § 82 ods. 3 prvej vete zostalo spojenie „zabezpečenie spolupráce subjektov“.

1. K čl. I bod 139

V čl. I bode 139 v § 83 ods. 6 sa slová „Finančné podmienky obce a vyššieho územného celku podľa odseku 5 písm. e) je“ nahrádzajú slovami „Finančnými podmienkami obce a vyššieho územného celku podľa odseku 5 písm. e) sa rozumie“.

Úprava formulácie ustanovenia.

1. K čl. I bod 158

V čl. I bode 158 v § 88 ods. 2 písm. m) sa za slovo „prijímateľov“ vkladajú slová „sociálnej služby“.

Zosúladenie terminológie návrhu zákona s terminológiou zákona č. 448/2008 Z. z., ktorý v § 3 ods. 2 obsahuje vymedzenie pojmu „prijímateľ sociálnej služby“ a tento pojem sa ďalej používa v celom texte zákona.

1. K čl. I bod 173

V čl. I bode 173 v § 94a ods. 1 písm. d) sa za slovo „čiarkou“ vkladá čiarka a slová „za slová „poskytovateľovi sociálnej služby“ sa vkladá čiarka“.

Dopĺňa sa chýbajúca čiarka vzhľadom na doplnenie ustanovenia § 94a ods. 1 písm. d) o ďalšie dva finančné príspevky.

1. K čl. I bod 192

V čl. I bode 192 v § 97 ods. 4 sa nad slovom „predpisom“ odkaz „53a)“ označuje ako odkaz „54a)“.

V nadväznosti na to sa primerane upraví aj znenie úvodnej vety k poznámke pod čiarou a označenie poznámky pod čiarou.

Legislatívno-technická pripomienka. V zmysle Legislatívnych pravidiel tvorby zákonov sa odkazy číslujú priebežne a ak sa vkladá nový odkaz, označí sa číslom zhodným s číslom odkazu, ktorý mu predchádza a pripojením malého písmena abecedy. Nový odkaz sa tak vkladá medzi odkaz 54 v § 96 a odkaz 55 v § 98 ods. 6 zákona č. 448/2008 Z. z.

1. K čl. I

V čl. I sa za novelizačný bod 195 vkladá nový novelizačný bod 196, ktorý znie:

„196. V § 100 ods. 3 sa slová „písm. c) a d)“ nahrádzajú slovami „písm. d) a e)“.“.

Nasledujúce novelizačné body sa primerane prečíslujú.

Vzhľadom na nové znenie § 79 ods. 6 (čl. I bod 115) je potrebné upraviť vnútorný odkaz na jednotlivé písmená tohto ustanovenia v § 100 ods. 3 zákona č. 448/2008 Z. z.

1. K čl. I bod 199

V čl. I bode 199 sa za slovo „prijímateľom“ vkladajú slová „sociálnej služby“.

Ide o legislatívno-technickú úpravu v záujme zjednotenia terminológie v zákone, pokiaľ ide o označenie prijímateľa sociálnej služby.

1. K čl. I bod 204

V čl. I bode 204 prílohe č. 5 sa za slovo „Výška“ vkladá slovo „finančného“.

Ide o legislatívno-technickú úpravu v záujme zjednotenia terminológie v zákone, pokiaľ ide o označenie finančného príspevku.

1. K čl. I body 204 a 206

V čl. I bode 204 prílohe č. 7 v nadpise druhej tabuľky a bode  206 prílohe č. 8 v nadpise druhej tabuľky sa za slová „stupňa odkázanosti“ vkladajú slová „fyzickej osoby“.

Ide o legislatívno-technickú úpravu v záujme zjednotenia terminológie v zákone, pokiaľ ide o stupeň odkázanosti fyzickej osoby na pomoc inej fyzickej osoby.

1. K čl. I body 204 a 206

V čl. I bode 204 prílohe č. 7 poznámke 2 a bode 206 prílohe č. 8 poznámke 2 sa za slovo „prijímateľom“ vkladajú slová „sociálnej služby“.

Ide o legislatívno-technickú úpravu v záujme zjednotenia terminológie v zákone, pokiaľ ide o označenie prijímateľa sociálnej služby.

1. K čl. I body 204, 205, 206, 207

V čl. I bode 204 prílohe č. 7, bode 205 prílohe č. 7a, bode 206 prílohe č. 8 a bode 207 prílohe č. 8a v časti Poučenie sa slová „Európskych spoločenstiev“ nahrádzajú slovami „Európskej únie“.

Označenie trestného činu sa upravuje v súlade s nadpisom nad § 261 Trestného zákona, ktorý bol zmenený zákonom č. 91/2016 Z. z. – Poškodzovanie finančných záujmov Európskej únie.